**OBRAZLOŽENJE IZVRŠENJA FINANCIJSKOG PLANA ZA 2024. GODINU**

Trgovačko društvo Agencija za održivi razvoj Općine Antunovac RODA d.o.o. osnovana je u prosincu 2013. godine (Izjava o osnivanju društva s ograničenom odgovornošću od 13.12.2013.) i obavlja djelatnost „Reguliranje i poboljšanje poslovanja u gospodarstvu“ (brojčana oznaka razreda: 8413 prema NKD-u 2007). Djelokrug rada trgovačkog društva je:

* istraživanje tržišta, ispitivanje javnog mijenja,
* izrada studija izvedivosti, poslovnih planova i investicijskih elaborata, tehnička i konzultativna pomoć glede programa međunarodne i međuregionalne suradnje,
* informiranje i pružanje konzalting usluga,
* savjetovanje, osim poreznog i investicijskog,
* promidžba (reklama i propaganda),
* izrada programa i projekata za urbanu i ruralnu sredinu putem sustavnog poduzetništva, uključivanje u javno privatna partnerstva, direktna ulaganja i zajednička ulaganja,
* posredovanje u suradnji s domaćim, međunarodnim i stranim financijskim organizacijama,
* zastupanje inozemnih tvrtki,
* stručna pomoć jedinicama lokalne samouprave u izradi projektnih podloga za dobivanje nepovratnih sredstava (EU i drugi fondovi),
* poduka kadrova u gospodarstvu i drugim oblastima,
* organiziranje i održavanje stručnih seminara, tečajeva i poduka iz gospodarstva,
* posredovane pri uspostavi međunarodne suradnje radi razvoja poduzetničkih ideja,
* tehnička i konzultativna pomoć u pripremi i provođenju programa međunarodne i domaće suradnje,
* konzultantska poduka za upravljanje i financiranje inovacija i novih tehnologija, izradu, provođenje i apliciranje projekata,
* obrazovanje koje nije definirano stupnjevima, a sve u cilju razvoja poduzetništva,
* informiranje, veza s javnošću, prikupljanje i davanje podataka,
* poslovi upravljanja nekretninom i održavanje nekretnina,
* poslovanje nekretninama,
* kupnja i prodaja robe,
* djelatnost nakladnika,
* djelatnost javnog informiranja,
* organizacija sastanaka i poslovnih sajmova,
* organizacija i održavanje seminara, radionica i tečajeva,
* pružanje usluga putem interneta,
* ostale uslužne djelatnosti u vezi s informacijskom tehnologijom i računalima.

Aktivnosti trgovačkog društva su prvenstveno izrada programa i projekata za urbanu i ruralnu sredinu putem sustavnog aktiviranja poduzetništva te stručna pomoć okolnim jedinicama lokalne uprave u izradi projektnih podloga za dobivanje bespovratnih sredstava (nacionalni i fondovi EU). Isto tako pružanjem usluga s ciljem poticanja i povećanja dostupnosti poduzetničke poslovne infrastrukture malim i srednjim poduzetnicima, a temeljem Ugovora o pravu upravljanja, korištenja i održavanja objekata na k.č.br. 9904/28 u k.o. Antunovac, radi organizacije rada Poduzetničkog inkubatora i akceleratora Antunovac (PIA Antunovac) te Ugovora o pravu upravljanja, korištenja i održavanja objekta k.č.br.538/1 u k.o. Antunovac, odnosno Inovacijskog centra Antunovac (ICA Antunovac).

**PRIHODI 2024. GODINE**

**1. Prihodi na temelju izdanih računa na kontu skupine 75**

Financijskim planom je predviđeno ostvarivanje prihoda na temelju izdanih računa za upravljanje objektom PIA Antunovac i ICA Antunovac u iznosu od 80.950,00 eura, dok su isti ostvareni u iznosu od 80.937,46 eura.

Ukupno ostvareni prihodi na kontu skupine 75 iznose **80.937,46 eura**, od planiranih 80.950,00 eura.

**2. Prihodi od JLS-a, EU, države i ostali poslovni prihodi na kontu 78**

Ukupni prihodi koji se ostvareni u 2024. godini na kontu skupine 78 iznose **100.561,30 eura**, od planiranih106.500,00 eura.

Prihodi koji su ostvareni iz proračuna jedinica lokalne samouprave odnose se na prihode od strane Općine Antunovac potrebno za redovno poslovanje trgovačkog društva iznose 90.000,00 eura, dok je financijskim planom predviđeno 91.500,00 eura.

Prihodi od subvencija za ublažavanje poremećaja na domaćem tržištu energije ostvareni su u iznosu od 10.561,30 eura od planiranih 15.000,00 eura.

**3. Ostali poslovni prihodi na kontu 7**

Ostali poslovni prihodi odnose se na prihode ostvarene refundacijom za pokrivanje troškova kroz BOND aktivnosti, te na prihode s osnove kamata. Tako je od planiranih 550,00 eura, ostvareno 546,58 eura.

**Ukupno je ostvareno 182.045,34 eura prihoda za 2024. godinu, od planiranih 188.000,00 eura.**

**RASHODI 2024. GODINE**

Ostvareni rashodi prema izvršenju Financijskog plana za 2024. godinu podijeljeni su na:

1. **RASHODE ZA ZAPOSLENE**
2. **MATERIJALNE RASHODE**
3. **UPRAVLJANJE**
4. **RASHODI ZA NABAVU ROBA**
5. **RASHODE ZA NABAVU DUGOTRAJNE IMOVINE**
6. **FINANCIJSKE RASHODE**
7. **RASHODI ZA ZAPOSLENE**

**Rashodi za zaposlene na kontu skupine 42**

Planirani rashodi za zaposlene na kontu skupine 42 za ukupan trošak plaće administrativnog osoblja planirani su u iznosu od 71.000,00 eura, dok su isti ostvareni u iznosu od 69.805,09 eura.

**Rashodi za zaposlene na kontu skupine 46**

Rashodi za zaposlene na kontu skupine 46 ostvareni su u iznosu od **8.138,36 eura**, od

planiranih 8.150,00 eura. Za rashode za naknadu za prijevoz na posao i s posla utrošeno je 2.090,36eura, od planiranih 2.100,00 eura. Za nagrade, darove u naravi, darove za djecu ostvareno je 6.048,00 eura od predviđenih 6.050,00 eura. Za ostale rashode za zaposlene te za specijalističke zdravstvene preglede zaposlenih nije bilo troška kako je i planirano.

1. **MATERIJALNI RASHODI**

**Materijalni rashodi na kontu skupine 40**

Materijalni rashodi na kontu skupine 40, koji uključuju potrošni materijal utrošeno je ukupno **1.463,66 eura**, od planiranih 1.600,00 eura.

**Materijalni rashodi na kontu skupine 41**

Materijalni rashodi na kontu skupine 41 koje čine troškovi telefona, pošte, informatičkih usluga, održavanja softvera i web stranica, troškovi reprezentacije, administrativni i sudski troškovi, usluge knjigovodstvenog servisa te troškovi ostalih vanjskih usluga ostvareno je ukupno **7.557,43 eura**, od predviđenih 7.710,00 eura.

**Materijalni rashodi na kontu skupine 46**

Materijalni rashodi na kontu skupine 46, koji uključuju troškove dnevnica službenih putovanja i putnih troškova zaposlenika, troškove nastale u okviru aktivnosti mreže BOND, troškove stručnog usavršavanja i osposobljavanja zaposlenika te ostali troškovi na kontu skupine 46 ostvareni su u iznosu od 1.231,51 eura, od planiranih 1.265,00 eura.

1. **UPRAVLJANJE**

 Agencija za održivi razvoj Općine Antunovac RODA d.o.o. je zadužena za upravljanje objekta Poduzetnički inkubator i akcelerator Antunovac te objekta Inovacijskog centra Antunovac.

 **Materijalni rashodi na kontu skupine 40**

Materijalni rashodi na kontu skupine 40 ostvareni su u ukupnom iznosu od  **36.854,07 eura, od planiranih 41.800,00 eura,** a uključuju rashode za potrošni materijal i rashode za potrošenu energiju (plin, električna energija) objekata.

**Materijalni rashodi na kontu skupine 41**

Materijalni rashodi na kontu skupine 41 ostvareni su u ukupnom iznosu od **19.460,45 eura** od planiranih 19.980,00 eura, a odnose se na troškove održavanja i čišćenja objekata, troškove zaštite na radu i ulaganja u poslovni prostor te na troškove intelektualnih i osobnih usluga te troškove komunalnih usluga.

**Rashodi na kontu skupine 42**

Rashodi na kontu skupine 42 za trošak plaće osoblja na održavanju ostvareno je **3.033,38 eura,** od planiranih 3.100,00 eura.

**Rashodi na kontu skupine 46**

Rashodi na kontu skupine 46 za troškove prijevoz na posao i s posla osoblja na održavanju ostvareno je 955,68 eura od planiranih 1.000,00 eura.

1. **RASHODI ZA NABAVU ROBA**

**Rashodi na kontu skupine 65**

Rashodi za nabavu roba ostvareni su u iznosu od 48,40 eura, od planiranih 50,00 eura za troškove nabave roba za prodaju.

1. **RASHODE ZA NABAVU DUGOTRAJNE IMOVINE**

 **Rashodi za nabavu dugotrajne imovine na kontu skupine 03 i 43**

Kako nije bilo predviđeno troškova za nabavu dugotrajne imovine, isto tako nije bilo niti ostvarenja za iste, no nastali su troškovi amortizacije nabavljene dugotrajne imovine iz prošlih razdoblja u iznosu od **3.683,36 eura,** od planiranih 3.005,00 eura.

1. **FINANCIJSKE RASHODE**

 **Financijski rashodi na kontu skupine 46**

Financijski rashodi na kontu skupine 46 za bankarske usluge, usluge platnog prometa, troškove prava korištenja i poreza i kamata, ostvareni su u iznosu od 737,72 eura, od planiranih 730,00 eura.

**Ukupno utrošeni rashodi za 2024. godinu iznose 180.030,30 eura, od planiranih 186,490,00 eura.**